19. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 29 της 16/24 Ιαν. 1984 (ΦΕΚ Α΄ 7) Καθορισμός έννοιας του ανέργου ναυτικού Έχοντας υπόψη: 1.Τις διατάξεις του άρθρ. 3 παρ. 3 του Νόμ. 1376/1983 (ΦΕΚ 96 Α΄/1983) «Μέτρα για την αντιμετώπιση της ναυτιλιακής κρίσης και συναφείς διατάξεις». 2.Την υπ’ αριθ. 3796/10.11.83 γνωμοδότηση του Ναυτ. Έπιμ. Ελλάδας. 3.Την από 16.11.83 γνωμοδότηση ΣΕΝ. 4.Την υπ’ αριθ. 836/1983 γνωμοδότηση του Συμβουλίου της Επικρατείας, με πρόταση του Υπουργού Εμπορικής Ναυτιλίας, αποφασίζουμε: Άρθρ.1.-1.Άνεργος ναυτικός για την εφαρμογή του Νόμ. 1376/1983 «Μέτρα για την αντιμετώπιση της ναυτιλιακής κρίσης και συναφείς διατάξεις» θεωρείται ο απογεγραμμένος ναυτικός, που γράφτηκε στους καταλόγους του ΓΕΝΕ, ως προσφερόμενος για ναυτολόγηση με τους όρους της ισχύουσας Συλλογικής Σύμβασης Ναυτικής Εργασίας, και έχει ένα από τα κατωτέρω καθοριζόμενα προσόντα: α)Συγκεντρώνει τις προϋποθέσεις επιδότησης, όπως καθορίζονται με το Π.Δ. 272/1982 (ΦΕΚ 48 Α΄ /1982), «περί επιδότησης ανέργων ναυτικών», όπως συμπληρώθηκε με το Π.Δ. 49/1983 (ΦΕΚ 26 Α΄/1983). β)Έτυχε ήδη επιδότησης κατά τις διατάξεις των Π.Δ/των του προηγούμενου εδαφίου έστω και αν δεν συγκεντρώνει πλέον τις προϋποθέσεις για συνέχιση ή επανάληψη της επιδότησης. γ)Έχει συνολική πραγματική υπηρεσία σε Ελληνικά πλοία ή συμβεβλημένα στο Ναυτικό Απομαχικό Ταμείο πάνω από 5 χρόνια από τα οποία 16 μήνες κατά την τελευταία πενταετία. δ)Έχει απογραφεί κατά την τελευταία πενταετία και έχει πραγματοποιήσει τουλάχιστον 16μηνη συνολική πραγματική ναυτική υπηρεσία ή 12μηνη την τελευταία 4ετία ή 9μηνη στην τελευταία τριετία ή 6μηνη στην τελευταία 2ετία. ε)Έχει απογραφεί μέσα στην τελευταία διετία από της κατάθεσης της δήλωσης του άρθρ. 3. στ)Έχει συνολική ναυτική υπηρεσία 13 χρόνια και πάνω, κατά δε την τελευταία 5ετία έχει εξάμηνο πραγματική ναυτική υπηρεσία. ζ)Είναι απόφοιτος Δημόσιας ή Ιδιωτικής Σχολής Εμπορικού Ναυτικού κατά την τελευταία διετία, ή απόφοιτος κατά την τελευταία τριετία και έχει υπηρεσία τουλάχιστον τριών μηνών. 2.Σαν πραγματική ναυτική υπηρεσία θεωρείται και η υπηρεσία που διανύθηκε σε ξένα μη συμβεβλημένα με το ΝΑΤ πλοία, εφόσον έχει εξαγοραστεί. 3.Προϋπόθεση για να χαρακτηρισθεί ως άνεργος ο ναυτικός, σύμφωνα με την προηγούμενη παρ. 1 είναι: α)Να μην εκτίει πειθαρχική ποινή στέρησης του δικαιώματος άσκησης του ναυτικού επαγγέλματος. β)Να μην παίρνει σύνταξη ή να μη ασκεί άλλο βιοποριστικό επάγγελμα. 4.Η Επιτροπή του άρθρ. 3 του Νόμ. 1376/1983, είναι δυνατό να λαμβάνει υπόψη της τις περιπτώσεις ασθένειας, ατυχήματος, στράτευσης και λόγους ανώτερης βίας που συνέτρεξαν ώστε ο ναυτικός να μη μπορέσει να συμπληρώσει τις χρονικές προϋποθέσεις της παρ. 1 αυτού του άρθρου, λόγω αναγκαστικής αποχής από τη ναυτική εργασία, καθώς και να εκτιμά τις περιπτώσεις παραμονής του ναυτικού στο πλοίο λόγω ιδιαίτερης ανάγκης. Άρθρ.2.-Μέσα σε δύο μήνες από τη δημοσίευση του παρόντος όλοι οι εκτός πλοίου ναυτικοί υποχρεούνται να παρουσιαστούν στο ΓΕΝΕ ή στις κατά τόπους Λιμενικές Αρχές για την καταχώρησή τους στους καταλόγους ανέργων. Άρθρ.3.-Με υπεύθυνη δήλωση του Νόμ. 105/1969 που ο ναυτικός θα υποβάλει στο ΓΕΝΕ θα δηλούται ότι δεν εκτίει πειθαρχική ποινή στέρησης δικαιώματος άσκησης ναυτικού επαγγέλματος και ότι δεν παίρνει σύνταξη ή μισθό ασθενείας κατά το άρθρ. 66 του ΚΙΝΔ ή δεν ασκεί άλλο βιοποριστικό επάγγελμα. Άρθρ.4.-Ναυτικός που αρνείται δύο φοράς να αναλάβει προσφερόμενη εργασία σε φορτηγό ποντοπόρο πλοίο πάνω από 3.000 κοχ. ανάλογη με τα προσόντα του δεν λογίζεται άνεργος κατά την έννοια του Νόμ. 1376/83 για ένα τρίμηνο. Η μη παρουσίαση ναυτικού στο ΓΕΝΕ ή σε Λιμενική Αρχή για λήψη οδηγιών για τη ναυτολόγησή του μετά από σχετική ειδοποίηση, θεωρείται άρνηση ναυτολόγησης. Άρθρ.5.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. (Αντί για τη σελ. 618,05) Σελ. 618,05(α) Τεύχος 1281-Σελ. 41 19.Θ.β.18-19 Προστασία Ανέργων 